पाएं अपने शहर की ताज़ा ख़बरें और फ्री ई-पेपरडाउनलोड करें
जिले में पिछले तीन दिनों से मौसम ने अचानक करवट ले ली है। जिसके कारण मौसम सुहाना हो गया है। पछुआ हवा की परेशानी के बाद पुरवा बहने से फिर से नमी आ गई है। जिले का अधिकतम तापमान भी पिछले 48 घंटों में चार डिग्री नीचे आया है। मौसम विभाग ने 5 से 9 मई तक जिलों में आंधी पानी का येलो अलर्ट जारी किया है। मौसम विभाग के अनुसार, अगले पांच दिनों में जिले में आंधी व हल्की के बारिश के साथ कहीं-कहीं मध्यम बारिश की।संभावना बन रही है। इस दौरान अधिकतम तापमान 32 से 35 डिग्री सेल्सियस व न्यूनतम तापमान 20 से 23 डिग्री सेल्सियस के बीच रहने का अनुमान है।
सापेक्ष आद्रता सुबह में 70 से 80 प्रतिशत तथा दोपहर में 40 से 50 प्रतिशत रह सकती है। इस दौरान औसतन 15 से 20 किमी प्रतिघंटे की रफ्तार से पुरवा हवा चलने का अनुमान है। केवीके पीपराकोठी की मौसम वैज्ञानिक डॉ. नेहा पारिख ने बताया कि पिछले कुछ दिनों से पूर्वी उत्तरप्रदेश पर एक चक्रवाती परिसंचरण की स्थिति बनी हुई थी। जो अब पूर्वी मध्यप्रदेश की ओर शिफ्ट कर गया है। इस चक्रवाती परिसंचरण से निम्न दबाव की रेखा गंगेटिक पश्चिम बंगाल तक जा रही है। इसके प्रभाव से लगातार पुरवा हवा चल रही है। जिसके कारण तापमान में गिरावट दर्ज की जा रही है। उन्होंने बताया कि 9 मई तक जिले में आंधी के साथ बारिश होने की संभावना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn